**2019 m. I ketvirčio kiaušinių rinkos apžvalga**

2019 m. I ketvirtį, palyginti su 2018 m. IV ketvirčiu, **mažmeninės prekybos dalis L kategorijos kiaušinių kainų grandinėje padidėjo 5,59 proc. (nuo 35,8 iki 37,8 proc.), o gamintojų** – sumažėjo 4,27 proc. (nuo 46,8 iki 44,8 proc.). PVM dalis sudarė 17,4 proc. visos mažmeninės kainos.

**Pastaba:** apskaičiuojant vidutines mažmenines produktų kainas nenaudojamos trumpalaikių nuolaidų (akcijų) kainų vertės, o nuo 2018 m. neįtraukiamos prekybos tinklų privačių prekių ženklų produktų kainos.

Šaltinis ŽŪIKVC (LŽŪMPRIS)

Analizuojamu laikotarpiu L kategorijos kiaušinių kainų grandinėje mažmeninės prekybos dalis, palyginti su 2018 m. IV ketvirčiu, sumažėjo 2,0 proc. punktais (iki 37,8 proc.), gamintojų dalis padidėjo, atitinkamai, 2,0 proc. punktais (iki 44,8 proc.), PVM dalis sudarė 17,4 proc. visos mažmeninės kainos.

2019 m. I ketvirtį, palyginti su 2018 m. IV ketvirčiu, vidutinė mažmeninė L kat. kiaušiniųkaina (neįskaitant akcinių) Lietuvos didžiųjų prekybos tinklų parduotuvėse padidėjo 4,0 proc. (0,06 EUR/10 vnt.), tačiau, palyginti su praėjusių metų tuo pačiu laikotarpiu, buvo 6,02 proc. mažesnė.

**Pastaba:** apskaičiuojant vidutines mažmenines produktų kainas nenaudojamos trumpalaikių nuolaidų (akcijų) kainų vertės, o nuo 2018 m. neįtraukiamos prekybos tinklų privačių prekių ženklų produktų kainos.

Šaltinis ŽŪIKVC (LŽŪMPRIS)

2019 m. I ketvirtį, palyginti su 2018 m. IV ketvirčiu, Lietuvos įmonėse gautų šviežių supakuotų L kategorijos kiaušinių vidutinė didmeninė kaina sumažėjo 0,43 proc. ir buvo 5,8 proc. mažesnė nei tuo pačiu praėjusių metų laikotarpiu.

**Pastaba:** apskaičiuojant vidutines mažmenines produktų kainas nenaudojamos trumpalaikių nuolaidų (akcijų) kainų vertės, o nuo 2018 m. neįtraukiamos prekybos tinklų privačių prekių ženklų produktų kainos.

Šaltinis ŽŪIKVC(LŽŪMPRIS)

2019 m. I ketvirtį, palyginti su 2018 m. IV ketvirčiu, **mažmeninės prekybos dalis M kategorijos kiaušinių kainų grandinėje padidėjo 9,21 proc. (nuo 36,93 iki 40,33 proc.), o gamintojų** dalis sumažėjo 7,51 proc. (nuo 45,67 iki 72,24 proc.). PVM dalis sudarė 17,4 proc. visos mažmeninės kainos.

**Pastaba:** apskaičiuojant vidutines mažmenines produktų kainas nenaudojamos trumpalaikių nuolaidų (akcijų) kainų vertės, o nuo 2018 m. neįtraukiamos prekybos tinklų privačių prekių ženklų produktų kainos.

Šaltinis ŽŪIKVC (LŽŪMPRIS)

Analizuojamu laikotarpiu M kategorijos kiaušinių kainų grandinėje mažmeninės prekybos dalis, palyginti su 2018 m. IV ketvirčiu, padidėjo 3,4 proc. punktu (iki 40,3 proc.), gamintojų dalis sumažėjo, atitinkamai, 3,4 proc. punktais (iki 42,3 proc.), PVM dalis sudarė 17,4 proc. visos mažmeninės kainos.

ŽŪIKVC (LŽŪMPRIS) duomenimis **mažmeninės L kategorijos** kiaušinių kainos 2019 m. pradžioje kai kuriose ES šalių sostinėse buvo nevienodos. 2019 m. 10 sav., palyginti su 2018 m. 49 sav., padidėjo kainos Rygoje ir Budapešte, tačiau Prahoje sumažėjo iki 0,99 EUR/10 vnt.

**Mažmeninės L kat. kiaušinių kainos kai kuriose ES šalių sostinėse, EUR/10 vnt.**

|  |  |  |  |  |  |
| --- | --- | --- | --- | --- | --- |
|   | 2016 | 2017 | 2018 | 2019 | Pokytis % |
|   | 10 sav. | 23 sav. | 36 sav. | 49 sav. | 10 sav. | 23 sav. | 36 sav. | 49 sav. | 10 sav. | 36 sav. | 49 sav. | 10 sav. | ketvirčio | metų |
| Vilniuje | 1,33 | 1,43 | 1,42 | 1,41 | 1,41 | 1,43 | 1,40 | 1,54 | 1,55 | 1,39 | 1,39 | 1,40 | 0,72 | -9,68 |
| Rygoje | 1,57 | 1,50 | - | - | - | - | 1,50 | - | - | - | 1,92 | 1,96 | 7,08 | 24,84 |
| Prahoje | 1,00 | 0,79 | 1,00 | 1,18 | 1,06 | 1,16 | 1,23 | 1,73 | 1,67 | 1,54 | 1,19 | 0,99 | -3,79 | -13,01 |
| Budapešte | 1,26 | 1,19 | 1,23 | 1,12 | 1,27 | 1,27 | 1,12 | 1,90 | 1,01 | 1,42 | 1,35 | 1,49 | 10,37 | -3,43 |
|   |   |   |   |   |   |   |   |  |   |   |   |   |   |   |

Šaltinis ŽŪIKVC (LŽŪMPRIS)

 2019 m ketvirtį, palyginti su 2018 m. IV ketvirčiu, šviežių supakuotų **L kat.** kiaušinių pardavimo apimtys sumažėjo 16,4 proc. ir buvo 12,6 proc. mažesnės nei prieš metus. Didmeninė gamintojų kaina analizuojamu laikotarpiu sumažėjo vos 0,43 proc.

Šaltinis ŽŪIKVC(LŽŪMRIS)

**M kat.** kiaušinių pardavimo apimtys 2019 m. I ketvirtį, palyginti su 2018 m. IV ketvirčiu, sumažėjo 11,7 proc. ir buvo 8,6 proc. mažesnės nei prieš metus. Didmeninė gamintojų kaina analizuojamu laikotarpiu sumažėjo 3,1 proc., iki 0,63 EUR/ 10 vnt.

Šaltinis ŽŪIKVC(LŽŪMRIS)

2019 m. I ketvirtį, palyginti su 2018 m. IV ketvirčiu, kiaušinių kainos kaimyninėse šalyse taip pat mažėjo. Labiausiai vidutinės didmeninės kiaušinių (L ir M kat.) kainos sumažėjo Latvijoje – 6,45 proc., iki 6,91 Eur/100 vnt. Tačiau didmeninė lietuviškų kiaušinių kaina išliko mažiausia tarp kaimyninių šalių.

**Vidutinės (L–M kat.) didmeninės šviežių supakuotų kiaušinių kainos kai kuriose Europos valstybėse**

 **2018 m. I ketvirtį – 2019 m. I ketvirtį, EUR/100 vnt.**

|  |  |  |  |
| --- | --- | --- | --- |
|   | 2018 | 2019 | Pokytis, % |
| I | II | III | IV | I | ketvirčio | metų |
|  Lietuva | 7,13 | 6,10 | 6,13 | 6,68 | 6,61 | -1,05 | -7,35 |
|  Latvija | 8,29 | 6,41 | 6,57 | 7,39 | 6,91 | -6,45 | -16,61 |
|  Estija | 8,43 | 7,35 | 7,09 | 8,59 | 9,01 | 4,89 | 6,91 |
|  Lenkija | 9,98 | 8,33 | 7,35 | 7,70 | 7,44 | -3,33 | -25,41 |
|   |   |   |   |   |   |   |   |

Šaltiniai: ŽŪIKVC (LŽŪMPRIS), ZSRIR, LVAEI, EKI

Didmeninių kiaušinių kainų sumažėjimui Lietuvoje galėjo turėti įtakos padidėjęs kiaušinių importas. Statistikos departamento duomenimis, 2019 m. sausio–kovo mėn. buvo importuota 56,24 mln. vnt. kiaušinių (KN 0407) – 9,7 proc. daugiau (KN 0407) nei 2018 m. IV ketvirtį ir 21,6 proc. daugiau nei tuo pačiu 2018 m. laikotarpiu. Kiaušinių importo vertė analizuojamu laikotarpiu buvo 1,2 proc. mažesnė nei 2018 m. IV ketvirtį ir 0,1 proc. mažesnė nei prieš metus. Pagrindinės kiaušinių importo šalys partnerės buvo Latvija (27,72 mln. vnt.), Lenkija (15,64 mln. vnt.) ir Švedija (7,54 mln. vnt.).

Šaltinis STD

Lietuvos statistikos departamento duomenimis, kiaušinių eksportas 2019 m. I ketvirtį sudarė 49,11 mln. vnt. ir, palyginti su 2018 m. IV ketvirčiu, padidėjo 39,1 proc., o, palyginti su 2018 m. I ketvirčiu, – 17,9 proc. Kiaušinių eksporto vertė analizuojamu laikotarpiu sudarė 2 897,192 tūkst. EUR ir buvo 28,7 proc. didesnė nei 2018 m. IV ketvirtį, tačiau 4,4 proc. mažesnė nei prieš metus.

Padidėjęs kiaušinių eksportas iš dalies kompensavo sumažėjusias kiaušinių pardavimo vidaus rinkoje apimtis 2019 m. I ketvirtį, tačiau prognozuojama, kad dėl sezoniškumo išaugus kiaušinių gavybai Lietuvoje ir kaimyninėse šalyse didmeninės kiaušinių kainos turėtų šiek tiek sumažėti.

Eurostato duomenimis, 2019 m. I ketvirtį vidutinės (L–M kat.) didmeninės šviežių supakuotų kiaušinių kainos ES šalyse buvo 3,0 proc. mažesnės nei 2018 m. IV ketvirtį, tačiau mažmeninės kainos išliko stabilios. Prognozuojama, kad kiaušinių gavyba iš viso ES šalyse 2019 m. turėtų padidėti 1,5 proc., o maistui skirtų kiaušinių gavyba – 1,6 proc.

2019 m. sausio–vasario mėn. importas į ES iš trečiųjų šalių sumažėjo 59,4 proc. Labiausiai šiuo laikotarpiu sumažėjo importas JAV(-84,0 proc.), Albanijos (-69,0 proc.), Argentinos (-68,0 proc.) ir Ukrainos (-23,2 proc.). Kiaušinių eksportas ES 2019 m. sausio–vasario mėn. padidėjo 33,4 proc. Daugiausia kiaušinių eksportuota į Japoniją – 37,6 proc. daugiau nei prieš metus.

**IŠVADOS**

1. 2019 m. I ketvirtį, palyginti su 2018 m. IV ketvirčiu, L ir M kat. kiaušinių kainų grandinėse mažmeninės prekybos dalis padidėjo 5,6–9,2 proc., o gamintojų dalis sumažėjo 4,3–7,5 proc. Labiau didėjo pigesnių M kat. kiaušinių mažmeninė kaina.
2. Analizuojamu laikotarpiu didmeninės gamintojų L ir M kat. kainos Lietuvoje mažėjo. Tam įtakos galėjo turėti padidėjęs kiaušinių importas bei sumažėję pardavimai vidaus rinkoje. Sumažėjusias pardavimo vidaus rinkoje apimtis iš dalies kompensavo išaugusi paklausa eksporto rinkose.
3. 2019 m. ketvirtį, palyginti su 2018 m. tuo pačiu laikotarpiu, L kat. kiaušnių pardavimas vidaus rinkoje sumažėjo 12,6 proc., o M kat. – 8,6 proc.
4. Mažmeninių šviežių supakuotų L ir M kat. kiaušinių kainų padidėjimui galėjo turėti įtakos padidėjusios kainos kaimyninės šalyse.
5. Dėl sezoniškumo išaugus kiaušinių pasiūlai artimiausiu laikotarpiu vidutinės L ir M kat. kiaušinių kainos turėtų sumažėti.